《辛亥重阳前一日行部永郡遇雨宿乌符观观白玉蟾驱蟒灵符及吕纯阳真笔诗》
明代·邓云霄

潇潇暮雨湿行装，托宿仙宫夜正长。自有灵符驱毒蟒，至今灵气护虚堂。

常怀鹤背人如玉，未就丹砂鬓渐霜。叹息登高无限意，天涯明日又重阳。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。